ΙΩΑΝΝΗΣ ΜΑΛΑΦΗΣ
Ο Ιωάννης Μαλαφής γεννήθηκε στη Χίο το 1963 . Είναι ιατρός Ακτινοδιαγνώστης και διευθυντής του Ακτινολογικού Τμήματος του Σκυλίτσειου Νοσοκομείου Χίου ενώ διατέλεσε επί πολλά έτη Πρόεδρος των Νοσοκομειακών Ιατρών Χίου . 
Η πρώτη του ανάμειξη με τα κοινά ξεκινάει το 1994, όταν εκλέγεται Νομαρχιακός Σύμβουλος με τον αείμνηστο πρώτο αιρετό Νομάρχη Χίου Γιώργο Καλουτά.

Το 1998 και σε ηλικία μόλις 35 ετών  θέτει υποψηφιότητα στον νεοσύστατο Καποδιστριακό Δήμο Αμανής και γίνεται ο πρώτος Δήμαρχος της περιοχής, θέση που διατηρεί για 8 χρόνια. 
Τον Οκτώβριο του 2006 εκλέγεται Δήμαρχος Ομηρούπολης, Πρόεδρος της Τοπικής Ένωσης Δήμων και Κοινοτήτων Νομού Χίου(Τ.Ε.Δ.Κ) και του Συνδέσμου Δήμων Βορείου Αιγαίου. Το  2011 εξελέγη Περιφερειακός Σύμβουλος. 
Το 2015 ήταν μέλος του Περιφερειακού Επιστημονικού Συμβουλίου Έρευνας και Καινοτομίας (ΠΣΕΚ) Βορείου Αιγαίου .
Για  12 ολόκληρα χρόνια απέχει συνειδητά από την τοπική αυτοδιοίκηση και αποφασίζει να συμμετέχει στις αυτοδιοικητικές εκλογές του Οκτωβρίου του 2023, όπου ο λαός της Χίου τον εκλέγει Δήμαρχο   με ποσοστό 62,27%. 

